Black Panther (soundtrack)

Το soundtrack της Αμερικανικής υπερηρωικής ταινίας του 2018 Black Panther, η οποία βασίζεται στον ομώνυμο χαρακτήρα των Marvel Comics και παράχθηκε από τη Marvel Studios, αποτελείται από πρωτότυπη μουσική του Λούντβιχ Γιόρανσον και πρωτότυπα τραγούδια ερμηνείας ή επιμέλειας από τον Κέντρικ Λαμάρ. Ο Γιόρανσον είχε εργαστεί σε όλες τις προηγούμενες ταινίες του σκηνοθέτη Ράιαν Κούγκλερ, ενώ οι Λαμάρ και Κούγκλερ είχαν συζητήσει το ενδεχόμενο μιας συνεργασίας και ο μουσικός συμφώνησε να ερμηνεύσει διάφορα τραγούδια της ταινίας αφότου παρακολούθησε μια αρχική εκδοχή της.

Αφού διάβασε το σενάριο, ο Γιόρανσον ταξίδεψε στην Αφρική για να ερευνήσει παραδοσιακή Αφρικανική μουσική. Πήγε σε περιοδεία με τον Σενεγαλέζο μουσικό Μπάαμπα Μάαλ και ηχογράφησε τον Μάαλ και άλλους Αφρικανούς μουσικούς για να τους χρησιμοποιήσει στο soundtrack. Χρησιμοποίησε ηχογραφήσεις ομιλούντων τυμπάνων και και πνευστών για τη μουσική χαρακτήρων στην ταινία, ενώ ο Μάαλ τραγούδησε ένα πρωτότυπο τραγούδι για την έναρξη της ταινίας. Ο Γιόρανσον συνδύασε παραδοσιακά Αφρικανικά στοιχεία με την κλασσική ορχήστρα που χρησιμοποιείται συνήθως σε υπερηρωικές ταινίες. Η ορχήστρα ηχογραφήθηκε στα Abbey Road Studios μαζί με μια χορωδία που τραγούδαγε στη γλώσσα Κόσα.

Θέλοντας να ταιριάξει με την ταινία όσον αφορά την αντιμετώπιση σημαντικών θεμάτων, ο Λαμάρ αποφάσισε να παράγει ένα ολόκληρο επιμελημένο άλμπουμ παρά τα λίγα τραγούδια που του ζήτησε ο Κούγκλερ. Εξαιτίας της ημερομηνίας κυκλοφορίας της ταινίας, ο Λαμάρ είχε λιγότερο χρόνο να δουλέψει στο άλμπουμ απ' ότι συνήθως. Ξεκίνησε να εργάζεται σε αυτό με τον παραγωγό Sounwave όσο βρισκόταν σε περιοδεία, πριν ολοκληρώσει τα μεμονωμένα τραγούδια σε συνεργασία με πολλούς διαφορετικούς καλλιτέχνες. Ένας από τους συνεργάτες του ήταν ο Γιόρανσον, ο οποίος δούλεψε σε ένα από τα τραγούδια και ενσωμάτωσε στοιχεία από το άλμπουμ στη μουσική. Ο Κούγκλερ ένιωσε πως το άλμπουμ έγινε το δικό του έργο τέχνης παρά απλά ένα μέσο συνδεδεμένο με την ταινία.

Το soundtrack του Λαμάρ κυκλοφόρησε ως Black Panther: The Album από τις Interscope Records στις 9 Φεβρουαρίου 2018 και έφτασε την πρώτη θέση στο Billboard 200. Έλαβε επαίνους από τους κριτικούς ως ένα ορόσημο για κινηματογραφικά soundtrack χάρη στις ιδέες και στους στίχους του, αν και θεωρήθηκε από κάποιους κατώτερο από την σόλο δουλειά του Λαμάρ. Η μουσική του Γιόρανσον κυκλοφόρησε ως Black Panther (Original Score) από τις Hollywood Records στις 16 Φεβρουαρίου και έλαβε επαίνους για τη μοναδικότητα σε σχέση με την υπόλοιπη μουσική του Κινηματογραφικού Σύμπαντος της Marvel χάρη στα αυθεντικά Αφρικανικά στοιχεία και το θεματικό του περιεχόμενο, αν και η παρουσίαση του άλμπουμ κατακρίθηκε ως προς τη διάρκειά της. Κέρδισε βραβείο Καλύτερης Πρωτότυπης Μουσικής στα Όσκαρ και στα Βραβεία Grammy, ενώ το τραγούδι «King's Dead» από το άλμπουμ του Λαμάρ επίσης κέρδισε ένα Grammy.

 Λίστα κομματιών 

 Black Panther: The Album 

 Black Panther (Original Score) 
Όλη η μουσική είναι από τον Λούντβιχ Γιόρανσον:

 Παραπομπές 

Κατηγορία:Άλμπουμ του 2018
Κατηγορία:Black Panther (σειρά ταινιών)
Κατηγορία:Soundtracks της Τρίτης Φάσης του Κινηματογραφικού Σύμπαντος της Marvel